**ԱՄՓՈՓԱԹԵՐԹ**

**«ՈՐԱԿԻ ԵՎ ԱՆՎՏԱՆԳՈՒԹՅԱՆ ԿԱՌԱՎԱՐՄԱՆ ՀԱՄԱԿԱՐԳԵՐԻ ԵՎ ԱՐՏԱԴՐԱՆՔԻ ՀԱՄԱՊԱՏԱՍԽԱՆՈՒԹՅԱՆ ՍԵՐՏԻՖԻԿԱՏՆԵՐԻ ՍՏԱՑՄԱՆ ԱՋԱԿՑՈՒԹՅԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1․ Բարձր տեխնոլոգիական արդյունաբերության նախարարություն** | **04. 11․ 2024 թ․** |
| **N 01/17.1/9113-2024** |
| Առաջարկություններ և դիտողություններ չկան: |  |  |
| **2. Սննդամթերքի անվտանգության տեսչական մարմին** | **30. 10. 2024** |
| **N /06.1/4/14166-2024** |
| Առաջարկություններ և դիտողություններ չկան: |  |
| **3․ Շուկայի վերահսկողության տեսչական մարմին** | **28. 10. 2024** |
|  **N 01//2188-2024** |
| Առաջարկություններ և դիտողություններ չկան: |  |
| **4. Պետական եկամուտների կոմիտե** | **11. 11. 2024** |
| **N 01/3.1/69880-2024** |
| 1) նախագծի հավելվածով հաստատվող ծրագրի (այսուհետ՝ Ծրագիր)` 1-ին կետում և 3-րդ կետի 1-ին ենթակետում հստակեցնել գործող և փաստացի գործունեություն իրականացնող հասկացությունները: Միաժամանակ, առաջարկվում է հստակ սահմանել, որ շահառու կարող են հանդիսանալ դիմումի ներկայացման տարվա և նախորդող տարվա ընթացքում հարկման ընդհանուր համակարգում և շրջանառության հարկի համակարգում գործունեություն իրականացրած հարկ վճարողները, ինչպես նաև սահմանել կարգավորումներ ընթացիկ տարում պետական գրանցում (հաշվառում) ստացած կամ գործունեությունը վերսկսած տնտեսավարողների մասով, այնպես որ Ծրագրի դրույթները կիրառելի լինեն նաև նշված խմբի հարկ վճարողների նկատմամբ, | **Ընդունվել է** |
| 2) Ծրագրի 3-րդ կետի 1-ին ենթակետի «ա» պարբերությունը շարադրել հետևյալ խմբագրությամբ. «ա. Դիմում-հայտի օրվան նախորդող աշխատանքային օրվա դրությամբ չունի հարկային մարմնի կողմից վերահսկվող եկամուտների գծով ժամկետանց պարտավորություններ և որի նկատմամբ Ծրագրով սահմանված դիմում-հայտի ներկայացման օրվան նախորդող 12 ամսվա ընթացքում չկատարված պարտավորությունները գանձելու վերաբերյալ վարչական վարույթ չի հարուցվել», | **Ընդունվել է** |
| 3) հստակեցնել Ծրագրի 3-րդ կետի 1-ին ենթակետի «բ» պարբերությամբ նախատեսված «սնանկության և լուծարման գործընթացում գտնվելու» վերաբերյալ տեղեկատվությունը ինչպե՞ս և ու՞մ կողմից է ստուգվելու և վերահսկվելու, | **Չի ընդունվել**Ստուգման մեխանիզմը հետևյալն է․ քանի որ աջակցման ծրագրին դիմելու հայտի մեջ տնտեսվարողը հավաստում է, որ համապատասխանում է Ծրագրի 3-րդ կետի 1-ին ենթակետին, որի պայմաններից մեկն էլ սնանկ կամ լուծարված չլինելն է, ապա պետք է նշել, որ ստուգման մեխանիզմը իր հավաստումն է և Էկոնոմիկայի նախարարության աշխատակիցը հայտը բավարարելիս կարող է ստուգել այդ հավաստումը տեղեկատվական համակարգերից: |
| 4) Ծրագրի 3-րդ կետի 1-ին ենթակետի «գ» պարբերությունը շարադրել հետևյալ խմբագրությամբ` «գ․ Դիմում-հայտի ներկայացման օրվան նախորդող և ընթացիկ տարվա ավարտված յուրաքանչյուր հաշվետու ժամանակաշրջանների համար ներկայացված ԱԱՀ և շրջանառության հարկի հաշվարկներով գործունեության առնվազն 80%-ը ձևավորել և իրականացրել է Հայաստանի Հանրապետության էկոնոմիկայի նախարարի 2013 թվականի սեպտեմբերի 19-ի N 874-Ն հրամանով հաստատված «Տնտեսական գործունեության տեսակների դասակարգչի» «A (ԷՅ) Գյուղատնտեսություն, անտառային տնտեսություն և ձկնորսություն» բաժնի 01.1 (Ոչ բազմամյա մշակաբույսերի աճեցում), 01.2 (Բազմամյա մշակաբույսերի աճեցում), 01.3 (Տնկիների և այլ տնկանյութերի աճեցում), 01.4 (Անասնաբուծություն) և 03.2 (Ձկնաբուծություն) խմբերում, «C (ՍԻ) Մշակող արդյունաբերություն» բաժնում (բացառությամբ՝ 18 «Պոլիգրաֆիական գործունեություն, գրառված կրիչների բազմացում», 33 «Մեքենաների և սարքավորանքի նորոգում և տեղադրում» հատվածների) դասերում ներառված գործունեություն, | **Ընդունվել է** |
| 5) Ծրագրի 4-րդ կետը հանել կամ խմբագրել այն հիմնավորմամբ, որ շարադրանքից պարզ չէ ներկայացված դրույթի բովանդակությունը, | **Ընդունվել է** |
| 6) Ծրագրի 9-րդ կետի 6-րդ ենթակետում հստակեցման ենթակա է հայտատուի կողմից գրավոր համաձայնություն ներկայացնելու պահանջը, քանի որ Ծրագրի 8-րդ կետի 5-րդ ենթակետով սահմանվում է, որ շահառուն դիմում-հայտը ներկայացնում է էլեկտրոնային եղանակով, որով և տալիս է համաձայնություն ՀՀ պետական եկամուտների կոմիտեից անհրաժեշտ տեղեկությունները ստանալու համար: Նույնը վերաբերվում է նաև Ծրագրի 10-րդ կետի 8-րդ ենթակետով սահմանված կարգավորմանը,  | **Չի ընդունվել**Հիշատակված կետերը տարբեր են բովանդակային առումով: |
| «13. Հայտատուի ներկայացրած դիմում-հայտում և դրան կից փաստաթղթերում թերություններ չհայտնաբերվելու դեպքում Լիազոր մարմինը հարցում է կատարում ՀՀ պետական եկամուտների կոմիտե` հայտատուի հարկման համակարգերի, հարկային մարմնի կողմից վերահսկվող եկամուտների գծով ժամկետանց պարտավորություններ չունենալու, 12 ամսվա ընթացքում չկատարված պարտավորությունները գանձելու վերաբերյալ վարչական վարույթներ հարուցված չլինելու, տնտեսական գործունեության տեսակների դասակարգիչների վերաբերյալ տեղեկատվություն ստանալու նպատակով: Հարցումը ստանալուց հետո ՀՀ պետական եկամուտների կոմիտեի կողմից 5 աշխատանքային օրվա ընթացքում Լիազոր մարմին է ներկայացվում պահանջվող տեղեկատվությունը:», | **Ընդունվել է**  |
| 8) Նախագծի հավելվածին կից ներկայացված դիմում-հայտերի հինգերորդ պարբերությունների մեջ «նախորդ տարվա շրջանառության» բառերը փոխարինել «հարկային մարմնի կողմից վերահսկվող եկամուտների գծով ժամկետանց պարտավորությունների, 12 ամսվա ընթացքում չկատարված պարտավորությունները գանձելու վերաբերյալ հարուցված վարչական վարույթների, տնտեսական գործունեության տեսակների դասակարգիչների» բառերով:  | **Ընդունվել է** |
| **5. Տարածքային կառավարման և ենթակառուցվածքների նախարարություն** | **04. 11. 2024** |
| **N ԳՍ/27.3/35842-2024** |
| Առաջարկություններ և դիտողություններ չկան: |  |
| 6. **Վարչապետի աշխատակազմի տեսչական մարմինների աշխատանքների** **համակարգման գրասենյակ** | **24. 10. 2024** |
| **N /48.56/36277-2024** |
| Ի պատասխան Ձեր՝ սույն թվականի հոկտեմբերի 21-ի թիվ 01/19828-2024 գրության՝ «Արտադրանքի սերտիֆիկացման և լաբորատոր փորձարկումների վճարների փոխհատուցման ծրագիրը հաստատելու մասին» և «Որակի և անվտանգության կառավարման համակարգերի և արտադրանքի համապատասխանության սերտիֆիկատների ստացման աջակցության ծրագիրը հաստատելու մասին» Կառավարության որոշման նախագծերի (այսուհետ՝ Նախագծեր) վերաբերյալ Գրասենյակի իրավասությունների շրջանակում սկզբունքային առարկություններ չկան:Միաժամանակ**, *«Որակի և անվտանգության կառավարման համակարգերի և արտադրանքի համապատասխանության սերտիֆիկատների ստացման աջակցության ծրագիրը հաստատելու մասին» Կառավարության որոշման նախագծի վերաբերյալ*** ներկայացնում եմ որոշ նկատառումներ․1) Նախագծի 8-րդ կետի 5-րդ ենթակետը չի համապատասխանում 8 -րդ կետի կարգավորման տրամաբանությանը, քանի որ 8-րդ կետով սահմանվում է Ծրագրի շահառուներին աջակցություն տրամադրելու պայմանների ցանկը, մինչդեռ նույն կետի 5-րդ ենթակետով նշվում է, որ *շահառուն սերտիֆիկատի ստացման համար սերտիֆիկացնող մարմնին դիմելուց առաջ Հայաստանի Հանրապետության էկոնոմիկայի նախարարության (այսուհետ՝ Լիազոր մարմին) secretariat@mineconomy.am էլեկտրոնային հասցեին ներկայացրել է գրություն՝ սերտիֆիկատի ստացման գործընթացի մասին*։ Հետևաբար առաջարկում ենք սույն ենթակետը լրացնել որպես առանձին կետ: 2) Նախագծի 13-րդ կետով սահմանված է դրույթ առ այն, որ *ՊԵԿ-ը 5 աշխատանքային օրվա ընթացքում Լիազոր մարմնին է ներկայացնում Ծրագրի 8-րդ կետի 6-րդ ենթակետով պահանջվող տեղեկատվությունը*, մինչդեռ Նախագծով 8-րդ կետը 6-րդ ենթակետ չունի: 3) Նախագծի 15-րդ կետով սահմանված է դրույթ առ այն, որ դիմում-հայտը մերժվում է, եթե` *դիմողի կողմից ներկայացված փաստաթղթերով տրամադրված տեղեկությունները և տվյալները կեղծ են կամ* ***ոչ ամբողջական կամ ճշգրիտ չեն*** *կամ չեն համապատասխանում Ծրագրի պահանջներին,* մինչդեռ սույն նախագծի 11-րդ կետով սահմանված է, որ շահառուին ծանուցում են դիմում-հայտում հայտնաբերված թերությունների մասին և սահմանում է՝ ***3 աշխատանքային օրվա ժամկետ թերություննեը շտկելու համար:*** | **Ընդունվել է** **Ընդունվել է** **Ընդունվել է**  |
| **7․ Ֆինանսների նախարարություն** | **11. 11. 2024** |
| **N /01/9-2/23633-2024** |
| 1. Վերոնշյալ 2 նախագծերի հիմնավորման համաձայն՝ աջակցության ծրագրերի նպատակն է նպաստել հայկական արտադրանքի մրցունակության բարձրացմանը, առևտրի դիվերսիֆիկացմանը և առևտրում արտահանման աշխարհագրության ընդլայնմանը, արտաքին շուկաների մատչելիության ապահովմանը:

Հարկ է նշել, որ շուկաների դիվերսիֆիկացման և հայկական ապրանքանիշերը նոր սպառողական շուկաներում ներկայացվածության ապահովման ուղղված և աջակցման այլ բնույթի (փոխհատուցում տեքստիլ ընկերությունների ճանապարհածախսերի և միջազգային միջոցառումներին մասնակցելու ծախսերի 50%-ը, տեքստիլ հումքի ներմուծումը ֆինանսավորելու համար վարկերի սուբսիդավորում, փոխհատուցում հայկական տեքստիլ ընկերություններին/ապրանքանիշերին միջազգային էլեկտրոնային առևտրի հարթակներում ներկայացվածությանը, համաֆինանսավորում միջազգային ցուցահանդեսներում տեքստիլ ընկերությունների մասնակցության ծախսերի 50%-ը և այլն) միջոցառումներ են նախատեսված նաև ՀՀ կառավարության 2023թ. N 138-Լ որոշման N 2 հավելվածում:Բացի այդ, ՀՀ փոխվարչապետների մոտ 27.08.2024թ. կայացած խորհրդակցության N ՓՎ/103-2024 արձանագրության 2-րդ կետի 9-րդ ենթակետով առաջարկվել էր ներկայացնել տեղական արտադրության արտահանման խթանմանն ուղղված ծրագիր: Արդյունքում ՀՀ էկոնոմիկայի նախարարության 11.09.2024թ. N 01/18120-2024 գրությամբ ՀՀ ֆինանսների նախարարություն է ներկայացվել արտահանման խթանման նոր ծրագիր, որով առաջարկվում է ՀՀ ռեզիդենտ կազմակերպությանը կամ Հայաստանի Հանրապետությունում հաշվառված անհատ ձեռնարկատիրոջը արտահանել ՀՀ ծագում ունեցող ապրանք և ստանալ փոխհատուցում՝ ներմուծման երկրի օրենսդրությամբ այդ ապրանքի համար սահմանված մաքսատուրքի դրույքաչափին համապատասխան հաշվարկված գումարի չափով, եթե ներմուծման երկիր ապրանքի համար սահմանված չէ մաքսատուրքի արտոնյալ դրույքաչափ։ Հաշվի առնելով, որ ներկայացված երկու ծրագրերի, ինչպես նաև գոյություն ունեցող միջոցառումների նպատակն է արտահանման խթանումը, առաջարկում ենք համադրել վերը նշված միջոցառումները և գնահատել վերջիններս՝ արդյունավետության և հանրային միջոցների ծախսման տեսանկյունից և **մշակել մեկ միասնական աջակցության ծրագիր:** | **Չի ընդունվել**Ծրագրի շրջանակներում կարգավորվում ենԳլոբալ Գ․Ա.Փ․ (այսուհետ՝ Global G.A.P.), «հալալ», «օրգանական», «անցումային շրջանի օրգանական» սերտիֆիկացման համար կատարված ծախսերի պետական աջակցության հարցերը, որոնք առնչում են նաև պարենային արտադրանքին:  |
| 1. Նախագիծ 1-ի Նախագծի 19-րդ կետով և Նախագիծ 2-ի Նախագծի 22-րդ կետով նախատեսվում է, որ Ծրագրերի շրջանակներում աջակցությունը տրամադրվում է 2025 թվականի հունվարի 3-ից 2027 թվականի դեկտեմբերի 30-ն ընկած ժամանակահատվածում ստացված դիմումների համար։

Ընդ որում Նախագիծ 1-ի հիմնավորման համաձայն՝ նախատեսված փոխհատուցման առավելագույն շեմի կիրառման դեպքում պետական բյուջեից կատարվող ծախսերը Նախագծի գործողության ընթացքում (3 տարում) կկազմի 1,455,000.0 հազ. Դրամ, իսկ Նախագիծ 2-ի հիմնավորման համաձայն՝ Նախագծի ընդունման արդյունքում պետական բյուջեից կպահանջվի 720,000.0 հազ. Դրամ (ընդ որում վերոնշյալ հաշվարկում ներառված չեն սերտիֆիկատի համար կատարված ծախսերի փոխհատուցումները)։Այդ կապակցությամբ հայտնում ենք, որ ՀՀ կառավարության 04.07.2024թ. N 1064-Ն որոշմամբ հաստատված ՀՀ 2025-2027թթ. ՄԺԾԾ-ով և 2025թ. Պետական բյուջեի նախագծով արդեն իսկ սահմանված են ոլորտին հատկացվելիք գումարները (որոնց մեծ մասը ծանրաբեռնված է ընթացիկ պարտավորություններով), և Ծրագրերով նախատեսված փոխհատուցումների ուղղությամբ գումարներ նախատեսված չեն։ Հաշվի առնելով, որ ֆիսկալ շրջանակից ելնելով անհրաժեշտություն է առաջացել ՄԺԾԾ 2025թ. Չափաքանակը կրճատել 5-10%-ի չափով, իսկ էկոնոմիկայի նախարարության կողմից լրամշակված հայտի շրջանակներում կրճատումներ չեն նախատեսվել, ոււստի նոր պարտավորություններ ստանձնելուց առաջ անհրաժեշտ է նվազեցնել 2025թ․ հայտը համապատասխան չափով, որից հետո անդրադառնալ առաջարկվող ծրագրին՝ փոփոխություն կատարելով արդեն իսկ նվազեցված հայտում (փոփոխություններ կատարել ընթացիկ ծրագրերում՝ սահմանափակելով դրանց մի մասի աջակցության չափը, որից հետո միայն տնտեսված միջոցների հաշվին ստանձնել նոր պարտավորություններ): Ընդ որում Նախագիծ 1-ի 3-րդ կետով հանձնարարվում է Էկոնոմիկայի նախարարին՝ Նախագծի որոշումն ուժի մեջ մտնելուց հետո մեկամսյա ժամկետում ՀՀ վարչապետի աշխատակազմ ներկայացնել ՀՀ կառավարության 2023 թվականի դեկտեմբերի 28-ի «Հայաստանի Հանրապետության 2024 թվականի պետական բյուջեի կատարումն ապահովող միջոցառումների մասին» N 2323-Ն որոշման մեջ համապատասխան փոփոխություններ և լրացումներ կատարելու մասին ՀՀ կառավարության որոշման Նախագիծը, մինչդեռ Ծրագրի գործողության ժամկետը նախատեսված է 03.01.2025թ – 30.12.2027թ է: | **Ընդունվել է** |
| 3. Նախագիծ 1-ի հիմնավորման համաձայն՝ պետական բյուջեից կատարվող ծախսերը ծրագրի գործողության ընթացքում (3 տարում) կկազմի 1,455,000.0 հազ. դրամ, իսկ վերը նշված ծախսերի արդյունքում իրականացվելիք լրացուցիչ շինարարական աշխատանքներից և խորհրդատվությունից գոյացող ԱԱՀ-ի, շահութահարկի և եկամտային հարկի գումարները կկազմեն 1,522,000.0 հազ. դրամ: Վերջինիս կապակցությամբ առաջարկում ենք ներկայացնել լրացուցիչ հիմնավորումներ թե որքանով է իրատեսական նման կանխատեսումը: | **Ընդունվել է** |
| Առաջարկում ենք Նախագծերում նախատեսել մեխանիզմներ, որով կխթանվի արտահանման շուկաների դիվերսիֆիկացիան (մասնավորապես աջակցություն կտրամադրվի այն ընկերություններին, որոնք արտահանման ավանդական շուկաների փոխարեն արտահանում կիրականացնել իրենց համար նոր շուկաներ։ Նման մեխանիզմի համար հիմք կարող է հանդիսանալ նախորդ տարիների արտահանման աշխարհագրությունը)։ | **Չի ընդունվել**Նախագծերում առաջարկվող մեխանիզմները նոր շուկաների ձեռք բերման նպատակով արդեն իսկ ներառված են:  |
| **8. Առողջապահության նախարարություն** | **05. 11. 2024** |
|  **N ԱԱ** **/04/32674-2024** |
| Առաջարկություններ և դիտողություններ չկան: |  |
| **9. Ներքին գործերի նախարարություն** | **30. 10. 2024** |
| **N 43/6/195915-24** |
| Առաջարկություններ և դիտողություններ չկան: |  |